ПРЕДМЕТ: Енглески језик РАЗРЕД: ДРУГИ

Седма недеља 27-30.4.2020.

НАСТАВА НА ДАЉИНУ – МАТЕРИЈАЛ ЗА РАД

Планирана активност – **MY CLOTHES (Моја одећа)**

Поштовани ученици и родитељи,


Ове недеље имате један час на РТС2 у ПОНЕДЕЉАК, тема је ОДЕЋА. Ми смо прошле недеље започели тему SUMMERTIME, у којој смо научили неке речи везане за одећу која се носи лети. Сада ћемо се подсетити коју смо одећу учили у првом разреду, и вежбаћемо да бисмо што више речи запамтили.

АКТИВНОСТИ



Погледајте ове сличице и присетите се како се ове речи изговарају:

А JUMPER A SHIRT TROUSERS SOCKS SHOES

A SKIRT A DRESS A COAT A HAT PYJAMAS

А T-SHIRT SHORTS A SUNHAT SANDALS TRAINERS

На овом линку можете да чујете како се изговарају ове речи а и многе друге: <https://youtu.be/sQbSfZu26B8>

Када желите да опишете коју одећу носите на себи, рећи ћете **I'M WEARING....** (Ја носим...). На овом линку можете да чујете како се то изговара, (а наставница може да вам сними и говорну поруку и да вам пошаље у групу): <https://www.youtube.com/watch?v=_Y_fNXEu0tA>

Дакле, ако желите да на енглеском кажете да носите мајицу, рећи ћете **I'M WEARING A T-SHIRT.** Када желите да кажете и које је боје одећа коју носите, прво ћете рећи боју, а онда ствар. На пример **I'M WEARING A RED T-SHIRT.** Овде можете да чујете неке примере: <https://www.youtube.com/watch?v=YP4d6cdAzu8>

Ево песмице **What colour am I wearing?** где такође можете вежбати одећу и боје: <https://www.youtube.com/watch?v=TCYVm0aS-Ks>

Прошле недеље сте слушали причу **The sunhat** и чули сте да Руби и Тина питају Спајка **What are you wearing?** (Шта носиш?), а он одговара **I'm wearing....** (Ја носим...). Вежбајте ове реченице. Поставите својим члановима породице питањe **What are you wearing?,** а они нека вам одговоре са **I'm wearing...,** онда замените улоге, па ви одговарајте на питање и опишите шта носите (Нпр. **I'm wearing a green t-shirt, blue shorts and a yellow hat**.)

Ево примера оваквог разговора, слушајте и понављајте: <https://www.youtube.com/watch?v=h6CvRv-AH2Y>

Када желите да питате Да ли носиш (нешто црвено)? рећи ћете **Are you wearing** (something red)? На 53. страни у уџбенику имате ту песмицу, можете је чути на на диску који сте добили уз уџбеник. Вежбајте да питате некога **Are you wearing...?** и да одговарате са **Yes, I am. / No, I'm not.** На 54. страни у уџбенику можете да играте игру – баците коцкицу и у зависности од тога на коју одећу сте стали питате ARE YOU WEARING A T-SHIRT? Ако је одговор YES, играте поново. Ако је одговор NO, игра други играч. Ко први стигне до циља је победник!

У радном делу уџбеника на страни 51 имате табелу коју треба да попуните са **√** или **X**. Поставите питање Are you wearing (a t-shirt)? па у табели попуните колону за себе (me) и за неког из своје породице (my friend).

Послушајте песмицу и покушајте да нацртате у свесци шта овај дечак каже да носи. Треба да нацртате 2 дечака и да их обучете на основу онога што чујете: <https://www.liveworksheets.com/ed33544qe>

ДОМАЋИ ЗАДАТАК: (Изаберите један задатак)

1. **Нацртајте себе у својој омиљеној одећи и обојите цртеж.** Вежбајте да кажете шта носите. Не заборавите да кажете и које је боје то што носите. На пример: I'm wearing a blue t-shirt, white shorts and black trainers.

2. Да ли сте некада гледали **модну ревију**? Имате задатак да сликате неки пример из часописа или са телевизије, или да на интернету потражите неку модну ревију и да опишете шта манекенка носи. Опис можете снимити у виду гласовне поруке, видеа и слично

3. Направите **мапу ума** везану за одећу. Ево примера за мапу ума везану за зимску одећу, а ви можете да направите нешто слично, али о ЛЕТЊОЈ ОДЕЋИ. Можете да залепите сличице или да нацртате, нема потребе да пишете.



Поздрављају вас ваше наставнице:

Јулија Петровић, Маријана Живуловић, Валентина Николић, Ивана Милетић и Тања Николић